OpenLLM-France/wikimedia huggingface dataset:
# Armand Puig i Tàrrech

Armand Puig i Tàrrech (la Selva del Camp, 9 de març de 1953), prevere de l'arxidiòcesi de Tarragona i administrador parroquial de la Basílica dels Sants Màrtirs Just i Pastor de Barcelona (des de 2005). Degà-president de la Facultat de Teologia de Catalunya (Barcelona) (2006-2015) i degà-president de la Facultat «Antoni Gaudí» d'Història de l'Església, Arqueologia i Arts Cristianes (2014-2015). Des de 2015 i fins al mes de juny de 2023 fou rector de l'Ateneu Universitari Sant Pacià. És professor de Nou Testament i ha dedicat gran part de la seva investigació als evangelis sinòptics, al Jesús històric, a la literatura apòcrifa neotestamentària, a les Homilies d'Organyà, a les versions bíbliques catalanes medievals i a la Basílica de la Sagrada Família. Director musical de la Representació de l'Assumpció de Madona Santa Maria (Misteri de la Selva, la Selva del Camp, 1980-2012). Coordinador de la traducció ecumènica de la Bíblia al català (1982-1993). Membre de la Ponència segona del Concili Provincial Tarraconense de 1995. Responsable d'organització de l'Atri dels gentils (Barcelona, 2012) i coordinador del Congrés Internacional de Pastoral de les Grans Ciutats (Barcelona, 2014). Consiliari de la Comunitat de Sant'Egidio. Membre del «Studiorum Novi Testamenti Societas». Membre de la Reial Acadèmia de Doctors de Catalunya (2013).
El 5 de juny de 2023 fou nomenat pel Papa Francesc com a president de l'Agència de la Santa Seu per l'Avaluació i la Promoció de la Qualitat de les Universitats i Facultats Eclesiàstiques (AVEPRO).

## Referències

* ↑ Armand Puig nou membre de l'Acadèmia de Doctors - Catalunyareligio.cat
* ↑ «Armand Puig, nou president de l'agència d'avaluació d'universitats eclesials del Vaticà». Catalunya Religió, 05-06-2023 [Consulta: 5 juny 2023].
* ↑ rvilaclara. «Armand Puig: “Treballaré perquè les universitats eclesials siguin de primera divisió”», 06-06-2023. [Consulta: 7 juny 2023].

## Enllaços externs

* Obres d'Armand Puig
# Cannock Chase

Cannock Chase (Referència Greed: SK000165) és una àrea mixta de boscos situada al comtat de Staffordshire, Anglaterra. Aquesta zona ha estat designada amb el nom de Cannock Chase Area of Outstanding Natural Beauty (En català: Àrea de Cannock Chase de Perfecte Bellesa Natural). El nom prové del districte de Cannock Chas. és un antic bosc reial.

## Assassinats de Cannock Chase

La zona va guanyar força notorietat a finals de la dècada de 1960 quan es van produir els assassinats de Cannock Chase; es van trobar les restes de tres noies joves enterrades a la zona, després d'haver desaparegut de zones al voltant de la carretera A34, entre el mateix bosc i Birmingham. Raymond Leslie Morris, enginyer motor de Walsall, va ser considerat culpable a Stafford d'un dels assassinats, comès el 1968, i condemnat a cadena perpètua. Va morir a la presó el març de 2014 amb 84 anys, després de passar 45 anys tancat.

## En la cultura popular

Des del segle xix, la premsa local ha publicat albiraments de gossos negres, homes llop, grans gats britànics, OVNIS, nens d'ulls negres i, fins i tot, un Bigfoot. No obstant, mai s'ha pogut verificar cap d'aquestes afirmacions, i han de ser considerades com a part del folklore local.
El 1972, a l'àlbum de Labi Siffre Crying Laughing Loving Lying s'hi interpreta una cançó titulada "Cannock Chase".
Cannock Chase també va assolir notorietat nacional per la seva associació amb les pràctiques del sexe en públic. El març de 2004 es va publicar que l'exfutbolista Stan Collymore havia participat habitualment en aquesta pràctica en un aparcament prop d'Anson's Bank.
El 2015, una dona va fer públic que havia patit abusos sexuals quan tenia sis anys per part d'un grup de polítics i membres de l'alta societat, sovint anomenats com "L'Elit" ("The Elite"). Assegura que aquest assalt va passar a Cannock Chase, així com en altres emplaçaments de les midlands. Encara no s'ha pogut corroborar aquesta història.

## Referències

* ↑ «Life meant life for wicked killer Raymond Morris». Express & Star, 14-03-2014. [Consulta: 9 abril 2014].
* ↑ «Hellhound stalking Cannock Chase? - Cannock Chase Post». Chasepost.net, 12-03-2009. Arxivat de l'original el 12 de juny 2011. [Consulta: 25 febrer 2011].
* ↑ «Stoke & Staffordshire - Discover Staffordshire - Werewolves in Staffordshire». BBC, 29-09-2009. [Consulta: 25 febrer 2011].
* ↑ «The Beast of Cannock Chase is back: Mystery deepens». Sunday Mercury, 20-08-2009. [Consulta: 25 febrer 2011].
* ↑ «Chase Post - Cannock Chase X-Files». Forums.sundaymail.co.uk, 16-05-1988. Arxivat de l'original el 16 d'agost 2011. [Consulta: 25 febrer 2011].
* ↑ http://www.dailystar.co.uk/news/latest-news/558189/black-eyed-child-ghost-proof-paranormal-activity-photo-evidence
* ↑ «In Search of the British Bigfoot». Cryptomundo, 01-12-2003. [Consulta: 22 febrer 2006].
* ↑ «Faces of the week». BBC News, 05-03-2004.
* ↑ http://www.telegraph.co.uk/news/uknews/crime/child-protection/11630989/Child-sex-abuse-Police-guarded-paedophile-ring-claims-victim.html
# Juki

Juki és el nom dels següents personatges:
Nom de dos prínceps timúrides, apareix escrit principalment com Juki, Juqi, Txuqi, Txuki, Djuqi i Djuki:
* Muhàmmad Txuqi Mirza
* Kutb al-Din Muhammad Txuqi
# Bretejovce

Bretejovce és un poble i municipi d'Eslovàquia. Es troba a la regió de Prešov, al nord del país. La primera referència escrita de la vila data del 1289.

## Referències

* ↑ «Prešovský kraj (Slovakia): Districts, Towns and Municipalities - Population Statistics, Charts and Map». [Consulta: 28 desembre 2021].
* ↑ webex.sk. «Obec Bretejovce | Oficiálne stránky obce | História» (en eslovac). [Consulta: 28 desembre 2021].
# Schulter

Schulter és un poble dels Estats Units a l'estat d'Oklahoma. Segons el cens del 2000 tenia 600 habitants.

## Demografia

Segons el cens del 2000, Schulter tenia 600 habitants, 234 habitatges, i 169 famílies. La densitat de població era de 263,3 habitants per km².
Dels 234 habitatges en un 35% hi vivien nens de menys de 18 anys, en un 57,3% hi vivien parelles casades, en un 12% dones solteres, i en un 27,4% no eren unitats familiars. En el 24,8% dels habitatges hi vivien persones soles el 12,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,56 i el nombre mitjà de persones que vivien en cada família era de 3,04.
Per edats la població es repartia de la següent manera: un 26,8% tenia menys de 18 anys, un 8,5% entre 18 i 24, un 24,2% entre 25 i 44, un 27,7% de 45 a 60 i un 12,8% 65 anys o més.
L'edat mediana era de 39 anys. Per cada 100 dones de 18 o més anys hi havia 91,7 homes.
La renda mediana per habitatge era de 26.818 $ i la renda mediana per família de 35.500 $. Els homes tenien una renda mediana de 31.667 $ mentre que les dones 20.417 $. La renda per capita de la població era de 12.539 $. Entorn del 8,6% de les famílies i el 15,9% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Schulter». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 10 agost 2010].
* ↑ «Geographic Comparison Table- Schulter». American Fact Finder. Oficina del Cens dels Estats Units, 12-01-2010. Arxivat de l'original el 2020-02-16. [Consulta: 10 agost 2010].
# Eudem (anatomista)

Eudem (en llatí Eudemus, en grec antic Εὔδημος) va ser un metge i anatomista grec que va viure probablement al segle iii aC, ja que Galè diu que era contemporani d'Heròfil de Calcedònia i Erasístrat.
Va dedicar especial atenció a l'anatomia i fisiologia del sistema nerviós. Va establir que el metacarp i el metatars tenien cinc ossos, com de fet és, cosa amb la qual Galè no hi estava d'acord. L'acròmion el considerava erròniament un os separat.

## Referències

* ↑ 2. Eudemus a: William Smith (editor), A Dictionary of Greek and Roman Biography and Mythology. Vol. II Boston: Little, Brown & Comp., 1867, p. 77
# Cotinga de Remsen

La cotinga de Remsen (Doliornis remseni) és un ocell de la família dels cotíngids (Cotingidae).

## Hàbitat i distribució

Habita boscos dels Andes, des del nord-est de l'Equador fins l'extrem nord del Perú.

## Referències

* ↑ «Cotinga de Remsen». Cercaterm. TERMCAT, Centre de Terminologia. Rev. 15/02/2023(català)
# Antiga Casa de la Vila (Roses)

L' Antiga Casa de la Vila és una obra eclèctica de Roses (Alt Empordà) inclosa a l'Inventari del Patrimoni Arquitectònic de Catalunya.

## Descripció

Edifici ubicat al centre històric de la ciutat, en segona línia de mar, en un carrer per a vianants, molt a prop de l'antiga riera Ginjolers, avui en dia convertida en rambla.
Es tracta d'un edifici entre mitgeres de planta rectangular, format per planta baixa i pis, amb la façana principal d'estil neoclàssic ordenada seguint els eixos verticals que marquen les obertures, totes elles rectangulars, amb els emmarcaments motllurats i detalls ornamentals a la part superior. La façana està rematada per una balustrada-acroteri decorada.
La construcció està arrebossada i emblanquinada.

## Història

Exemple d'edificació urbana de principis del segle XX de caràcter clàssic. En aquest edifici estava ubicada l'antiga Casa de la Vila, abans que es traslladessin les dependències a l'edifici situat a la plaça Catalunya, 16, avui en dia ja enderrocat i substituït per una edificació de nova planta.

## Referències

* 1 2 3 4 «Antiga Casa de la Vila». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 14 octubre 2017].
# Cannoli

Els cannoli (en singular, cannolu en sicilià, cannolo en italià, que vol dir tub menut) són unes postres tradicionals de la cuina siciliana. Arran de la immigració de molts italians als Estats Units, són també uns dolços molt populars entre la diàspora d'aquell territori.
El farcit interior s'elabora a base de formatge ricotta, i menys habitualment amb mascarpone. Sovint s'hi afegeixen més gustos amb combinacions de vainilla, xocolata, pistatxo, marsala, aigua de roses o altres aromatitzants. És freqüent trobar-hi ingredients addicionals, com fruites o boletes de xocolata, als extrems. El rang de mides va des dels «cannulicchi», no més grans que un dit, fins a les proporcions més grans, que es troben a llocs com Piana degli Albanesi, al sud de Palerm, i que poden arribar a fer entre 15 a 20 cm de llarg i tenir un diàmetre de 4-5 cm.
Són originaris de l'àrea de Palerm, on eren preparats durant l'època de Carnaval, possiblement com a símbol de fertilitat. Una llegenda assegura que llur origen es remunta a l'harem de Caltanissetta, durant la dominació àrab de l'illa.
# Jukkasjärvi

Jukkasjärvi és una localitat situada al municipi de Kiruna, al Comtat de Norrbotten, Suècia, amb 548 habitants, l'any 2010. Està a 321 metres d'altitud.
El seu nom és d'origen sami septentrional, on Čohkkirasjávri significa "llac de reunió", ja que la zona és al costat del llac en el qual el poble va ser fundat com a mercat Sami. El poble té els seus primers pobladors residents de parla finlandesa al segle xvii, que van canviar el nom cap a la versió finesa de Jukkasjärvi, eliminant així el seu significat, encara que Järvi (jávri en Sami) també significa llac a Finlàndia. Aquest va ser també el nom utilitzat pels funcionaris suecs.
El poble és un allotjament turístic popular durant els mesos d'hivern i és força conegut pel seu hotel de gel (Icehotel). L'església de Jukkasjärvi, feta tota de fusta, és l'edifici més antic de la vila (construïda al voltant de 1607/1608) i és ben conegut pel seu retaule tríptic de l'artista Bror Hjorth.

## Referències

* ↑ «Tätorternas landareal, folkmängd och invånare per km² 2005 och 2010» (en swedish). Statistics Sweden, 14-12-2011. Arxivat de l'original el 10 gener 2012. [Consulta: 10 gener 2012].
# Comitè Jueu Americà

El Comitè Jueu Americà (en anglès: American Jewish Committee), també conegut per les seves inicials AJC, va ser fundat l'any 1906, amb l'objectiu d'aplegar a la comunitat jueva dels Estats Units per a defensar els drets dels jueus a tot el món.És una de les organitzacions que defensen als jueus més antigues dels Estats Units. Igual que el Comitè Jueu Americà, una altra institució important en la vida jueva als Estats Units és el Congrés Jueu Americà (American Jewish Congress), que sovint és nomenada pels seus inicials AJC. Per facilitar la diferenciació, (les hi coneix respectivament com el AJCommittee i el AJCongress). Una tercera institució és el Comitè Jueu de Distribució Conjunta (American Jewish Joint Distribution Committee) (JDC) una organització mundial amb base a Nova York, fundada l'any 1914 i activa a més de 70 països.

## Referències

* ↑ H. H. Ben-Sasson. A History of the jewish people. Harvard University Press, 1976.
* ↑ «Article en el lloc web jewishquarterly.org». Arxivat de l'original el 2008-12-10. [Consulta: 31 març 2016].
* ↑ JDC.org (lloc web oficial del JDC).

## Enllaços externs

* Comitè Jueu Americà (anglès)
# Universitat d'Arts d'Osaka

La Universitat d'Arts d'Osaka (大阪 芸 術 大学, Ōsaka Geijutsu Daigaku) és una universitat d'arts privada situada a Kanan, districte de Minamikawachi, prefectura d'Osaka, ciutat del Japó.
La universitat va ser fundada per Hideyo Tsukamoto, el 1945, com Hirano English Cram School (平野 英 学 塾, Hirano Eigakujuku), canviant el seu nom pel d'Escola de Belles Arts d'Osaka (大阪 美術 学校, Ōsaka Bijutsu Gakkō) el 1957, i després pel d'Universitat de les Arts de Naniwa (浪 速 芸 術 大学, Naniwa Geijutsu Daigaku) el 1964. La universitat va adoptar el nom actual el 1966.
La universitat és membre de l'Associació de Col·legis d'Art Independents del Japó. Ofereix estudis d'arts, disseny, manualitats, etc. El campus univeritario, que és aproximadament 10 vegades més gran que l'estadi Koshien a Minamikawachi, és conegut com Art Forest i té diverses instal·lacions, com ara, un centre d'informació d'art, amb un orgue de tubs i un teatre amb capacitat per a 600 persones. Els estudiants de les diferents disciplines comparteixen espais, de manera que s'afavoreix la interacció entre els diferents departaments.
Entre els graduats de la universitat hi ha moltes persones notables com per exemple el director de cine Nobuhiro Yamashita.

## Referències

* ↑ «Osaka University Of Arts, Japan Tourist Information» (en anglès americà). Arxivat de l'original el 2021-04-30. [Consulta: 30 abril 2021].
* 1 2 3 «大阪芸術大学の情報満載｜偏差値・口コミなど｜みんなの大学情報» (en japonès). [Consulta: 30 abril 2021].
* ↑ «GRID - Global Research Identifier Database». [Consulta: 30 abril 2021].

## Enllaços externs

* «Osaka University of Art» (en anglès). [Consulta: 30 abril 2021].
# Pare Esmè

El Pare Esmè és, en la mitologia catalana, el gegant del Montseny. Se'l descriu com un gegant que balla i salta per les valls i serralades, que pot tenir un peu a les Agudes i l'altre al Turó de l'Home. Era molt alt i quan tenia set es bevia tota l'aigua del riu.
Les descripcions tenen similituds amb el Fort Farell de Caldes de Montbui o el Sagal Nou de l'Urgell.

## Referències

* ↑ Portell, Rosalia Vila. Els Grinyols del Montseny. Cultivalibros, 2009, p. 15-16. ISBN 978-84-9923-030-6.
* ↑ Soler, Albert Ferrer i; Llauradó, Antoni Anguera i. Llibre dels gegants i demes entremesos populars de Vilanova i La Geltrú. J. Rius i Vila, Editor, 1964, p. XV.
* ↑ Amigó, Joan Soler i. Enciclopèdia de la fantasia popular catalana. Editorial Barcanova, 1998, p. 459. ISBN 978-84-489-0012-0.
* ↑ Butlletí de dialectología catalana. Abadía de San Cugat del Vallés, 1924, p. 46.
* ↑ Amades, Joan. Costumari català el curs de l'any: Tardor. Salvat, 1956, p. 755.
# Cannon

Cannon és una sèrie de televisió policial estatunidenca, emesa per la cadena CBS entre 1971 i 1976. En 1980, a més, es va rodar una pel·lícula directament estrenada en televisió, que continuava les peripècies del personatge que dona títol a la sèrie i protagonitzada pel mateix actor, sota el títol de The Return of Frank Cannon.
El protagonista William Conrad fou nominat als Premis Emmy en 1973 i 1974 (Millor Actor Principal en Sèrie Dramàtica) però fou derrotat en 1973 per Richard Thomas a The Waltons i en 1974 Telly Savalas per Kojak. A Espanya va guanyar el TP d'Or 1973 a la millor sèrie estrangera.

## Argument

Frank Cannon (William Conrad) és un ex-policia, reconvertit a detectiu privat, amb evidents problemes de pes però molt eficaç en la resolució dels casos que se li plantegen. Sol presentar elevades factures als seus clients de l'alta societat per a així poder igualment investigar gratuïtament els casos que li presenten ciutadans menys afortunats.

## Convidats

Entre els actors que van tenir aparicions episòdiques en la sèrie, figuren Tom Skerritt, Shelley Duvall, David Janssen, Mike Farrell, Sheree North, Nick Nolte, Tina Louise, Donna Mills, Robert Loggia, Peter Strauss, Claudia Jennings, Judson Pratt i David Soul. A més, Martin Sheen va interpretar durant diversos episodis a un ex-policia.

## Episodis

| Temporada | Episodis | Data emissió EUA |
| Primera Temporada | 26 | 1971-1972 |
| Segona Temporada | 24 | 1972-1973 |
| Tercera Temporada | 26 | 1973-1974 |
| Quarta Temporada | 24 | 1974-1975 |
| Cinquena Temporada | 25 | 1975-1976 |

## Curiositats

En una era anterior a l'ús del telèfon mòbil, Cannon estava utilitzant un "telèfon mòbil" al seu cotxe, cosa molt rara en aquell moment. En primer lloc, Cannon demanava a l'operador de telefonia mòbil que marqués per a ell. Els telèfons d'aquest tipus eren precursors dels telèfons mòbils moderns. El propi telèfon mòbil, al seu cotxe, era un telèfon mòbil Motorola MTS.

## Referències

* ↑ «Cannon (TV Series 1971-1976) - IMDb». [Consulta: 8 novembre 2018].
* ↑ «Nominations Search». Television Academy. Arxivat de l'original el 2015-12-08. [Consulta: 2 maig 2016].
* ↑ «Cannon - L'Encyclopédie des séries TV». [Consulta: 26 novembre 2012].

## Enllaços externs

* Cannon a lemondedesavengers.fr
* Cannon a Allociné
# Julián Settier Aguilar

Julián Settier Aguilar fou un polític espanyol del segle xix, diputat a les Corts espanyoles durant la restauració borbònica.
Fou elegit diputat pel districte de Xiva per substituir al liberal Cayetano Pineda Santa Cruz, elegit diputat a les eleccions generals espanyoles de 1886 i que renuncià a l'escó en ser nomenat governador civil de Tarragona. En 1892 fou nomenat governador civil de les illes Canàries, càrrec que va mantenir fins a juliol de 1893.

## Referències

* ↑ Fitxa del Congrés dels Diputats
* ↑ Nomenament al diari ABC
* ↑ Governadors civils de Canàries a worldstatesmen.org
# Campionat d'Astúries de futbol

El Campionat d'Astúries de futbol (també conegut com a Campionat Regional d'Astúries) fou la màxima competició futbolística disputada a Astúries de començament de segle xx.
Començà a disputar-se l'any 1916 i era classificatori pel Campionat d'Espanya.
La temporada 1931-32 es disputà un campionat conjunt amb el Campionat de Cantàbria de futbol anomenat Campionat Astur-Càntabre. La temporada 1935-36 es disputà un campionat conjunt amb el Campionat de Galícia de futbol anomenat Campionat Astur-Gallec.

## Historial

| Temporada | Campió |
| 1916-17 | Real Sporting de Gijón |
| 1917-18 | Real Sporting de Gijón |
| 1918-19 | Real Sporting de Gijón |
| 1919-20 | Real Sporting de Gijón |
| 1920-21 | Real Sporting de Gijón |
| 1921-22 | Real Sporting de Gijón |
| 1922-23 | Real Sporting de Gijón |
| 1923-24 | Real Sporting de Gijón |
| 1924-25 | Real Stadium Club Ovetense |
| 1925-26 | Real Sporting de Gijón |
| 1926-27 | Real Sporting de Gijón |
| 1927-28 | Real Oviedo |
| 1928-29 | Real Oviedo |
| 1929-30 | Real Sporting de Gijón |
| 1930-31 | Real Sporting de Gijón |
| 1931-32 | Oviedo FC |
| 1932-33 | Oviedo FC |
| 1933-34 | Oviedo FC |
| 1934-35 | Oviedo FC |
| 1935-36 | Oviedo FC |
| 1936-39 | No es disputà per la guerra civil |
| 1939-40 | Real Gijón |
* Campionat Mancomunat Astur-Càntabre
* Campionat Mancomunat Astur-Gallec

## Referències

* ↑ «Spain - List of Champions of Asturias». RSSSF, 21-01-2000. [Consulta: 29 març 2019].
* ↑ Martínez Calatrava, Vicente (2001). Historia y estadística del fútbol español. ISBN 978-84-607-5701-6
# Sant Frederic

Sant Frederic és el nom dels següents personatges:
* Beat Frederic d'Arràs, monjo benedictí del s. XI.
* Sant Frederic de Namur, bisbe de Lieja al s. XII.
* Beat Frederic de Ratisbona, germà llec augustinià al s. XIV.
* Sant Frederic d'Utrecht, bisbe al s. IX.
# Pardos

Pardos és un municipi de la província de Guadalajara, a la comunitat autònoma de Castella-La Manxa.

## Demografia

Evolució demogràfica :
| 1991 | 1996 | 2001 | 2004 |
| 62 | 67 | 65 | 67 |

## Referències

* ↑ «Provincia de Guadalajara (España): Municipios & Localidades» (en castellà), 22-01-2021. [Consulta: 2 maig 2021].
# Can Masponç

Can Maspons és una de les masies històriques del poble de Bigues, al terme municipal de Bigues i Riells, a la comarca catalana del Vallès Oriental. És al sector central-meridional del terme municipal, a la dreta del Torrent Maspons i del Tenes, a llevant de Can Granada, al nord del Forn de Can Maspons i de Can Roure, al sud-est de Ca l'Espasa i al sud-oest de Can Coix. A llevant de la masia s'estén el Pla de Can Maspons, a ponent, la urbanització de Font Granada i al sud, la de la Font del Bou.
És una construcció que data, almenys, del segle xvii, i que ha sofert nombrosos modificacions, sobretot al segle xx. Té annexa al costat meridional la capella de la Mare de Déu del Pilar. Can Maspons és la casa pairal dels Maspons, família vinculada al moviment de la Renaixença: Francesc, Marià i Maria del Pilar Maspons i Labrós, la darrera coneguda com Maria de Bell-lloc, que destacaren en les facetes d'escriptors i folkloristes en el seu moment, a més de Marià, que fou un destacat polític (fou diputat del Partit Liberal Conservador a les Corts de Madrid).
Està inclosa en el Catàleg de masies i cases rurals editat per l'ajuntament de Bigues i Riells.

## Referències

* ↑ Catàleg de masies i cases rurals

## Enllaços externs

* Can Masponç en el seu entorn, a l'Institut Cartogràfic de Catalunya
# Partit Nacional Socialista Hongarès dels Camperols i Obrers

El Partit Nacional Socialista Hongarès dels Camperols i Obrers (en hongarès: Magyar Nemzeti Szocialista Földmunkás és Munkáspárt, MNSZFMP) va ser un partit polític d'extrema dreta a Hongria a finals dels anys trenta.

## Història

El grup es va formar el 16 de juliol de 1932 com un grup escindit del Partit Independent dels Petits Propietaris sota el lideratge de Zoltán Meskó. Aquest partit va apel·lar específicament als camperols sense terra. En poc temps va absorbir el Partit Nacionalsocialista Hongarès original i els seus seguidors van ser coneguts com a «Camises Verdes» pels seus uniformes distintius.
Van adoptar la Creu Flechada com a símbol, tot i que també feien servir altres emblemes com l'esvástica. Durant un breu període van fer servir camises marrons abans de ser substituïdes pel conegut uniforme de camisa verda. Encara que estava estretament associat amb la tendència nazi en la política hongaresa, el grup era considerat un dels seus representants menys radicals i era consistentment lleial a la Regència de Miklós Horthy.
El partit va concórrer per primera vegada a les eleccions nacionals del 1939, uns comicis en què va guanyar tres escons a les eleccions parlamentàries aquell any. Després de l'esclat de la Segona Guerra Mundial, el partit no es va presentar a cap altre procés electoral. No va aconseguir desenvolupar cap mena de seguiment de massa.

## Resultat electorals
### Assemblea Nacional

| Any | Vots | % | Escons | Posició | Govern |
| 1939 | 36.137 | 0.98 | 3 / 260 | 11è | Oposició |

## Referències

* ↑ Sipos, Péter. «Nyilasmozgalmak,1931–1944». A: História. 1, p. 44.
* ↑ Payne, Stanley G. A History of Fascism 1914–1945 (en anglès). Londres: Roultedge, 2001, p. 270.
* ↑ Carsten, FL. The Rise of Fascism (en anglès). Methuen & Co, 1974, p. 174.
* ↑ Nohlen, Dieter; Stöver, Philip. Elections in Europe: A data handbook (en anglès), 2010, p. 908. ISBN 978-3-8329-5609-7.
Feixisme :
Teoria :
Moviments :
Obres :
Organitzacions :
Història :
Categoria
Portal :